**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ <<ԳՐԱԴԱՐԱՆԱՎԱՐԻ ՕՐՎԱ>> ԿԱՊԱԿՑՈՒԹՅԱՄԲ**

07.10.2018թ.

Գրադարանների բնագավառի հարգելի´ աշխատակիցներ.

Շնորհավորում եմ բոլորիդ Ձեր մասնագիտական տոնի՝ Գրադարանավարի օրվա առթիվ:

2004 թվականից Հայաստանի Հանրապետության կառավարությամբ հոկտեմբերի 7-ը նշվում է <<Գրադարանավարի օրը>>:

Գրադարանն այն կարևոր օղակն է, որը հասարակությանը տեղեկատվությունը հաղորդելուց բացի, կարողանում է վերլուծել ու վեր հանել տարբեր բնագավառներում առկա հիմնախնդիրները: Այս հարցում կարևոր է գրադարանավարի դերը՝ դուք եք համայնքում գրադարանային գործունեությամբ իրականացնում աշխատանք, որի նպատակն է խթանել ընթերցանությունը, դուք եք հանրությանը իրազեկում յուրաքանչյուր նոր գրքային առաջարկներն ու վերլուծությունները, ինչպես նաև հանրության ուշադրությունը հրավիրում գրադարանների առջև ծառացած խնդիրներին :

Հարգելի´ Գրադարանավարներ, ձեր պրպտող ու հետևողական աշխատանքով իրականացրեք <<Ճանապարհ գրքով>> խորագիրը կրող ծրագիրը, որի նպատակն է ամրապնդել կապը Հայաստանի, Արցախի և Սփյուռքի գրադարանների միջև: Ձեր ստեղծագործ գրադարանային գործունեությամբ ընթերցասերներին, երեխաներին ու պատանիներին մասնակիցը դարձրեք կազմակերպվող միջոցառումներին, հետաքրքիր հանդիպումներին, ցուցահանդեսներին և գրքի քննարկումներին:

Կրկին անգամ շնորհավորում եմ ձեզ <<Գրադարանավարի օրվա>> առթիվ: Եղեք առողջ, երջանիկ, ընթերցասեր, ապրեք խաղաղ ու ապահով հայրենիքում:

**Թալին համայնքի ղեկավար՝  
 Սարգիս Արամյան**